बे थांखिजोंनो सरासनस्रा सुबुंफोरखौ सांग्रांथि खालामनाय आरो मिथिहोनायजों शुक्रबारखालि उदालगुरि देहा मिरुनि जथुमग्रा खथायाव उदालगुरि जिल्ला गथ'सा रैखाथि आफादनि बान्जायनायाव मुलुगनां गथ' खांनाय दाननि सोमोन्दै मोनसे सांग्रांथियारि मेलखौ खुंनाय जायो ।सा  100  निबो बांसिन आसा मावफारि आरो फरायसाफोरनि बाहागो लानायाव जानाय बे सांग्रांथियारि मेलआव उदालगुरि जिल्ला बिजिरसालिनि बिजिरगिरि आरो उदालगुरि जिल्ला गथ'सा रैखाथि आफादनि बोसोनगिरि जयन्त ब्रह्मआ बिबुंथिनि सिगाङाव आयेन बेरेखायै गथ' खांनाय,2015  आयेनारि खान्थि,गथ'सानि रैखाथियारि आयेन आरो फिसा खांनाय बायदि बिथिंनि सोमोन्दोआव गोनां बाथ्राफोरखौ बुंथियो ।